title: Odluka Predsjedništva Europskog parlamenta od 1. srpnja 2013. kojom se izmjenjuju provedbene mjere vezane za Statut zastupnika u Europskom parlamentu

text:
               5.7.2013

               HR

               Službeni list Europske unije

               C 194/6

         ODLUKA PREDSJEDNIŠTVA EUROPSKOG PARLAMENTA
   od 1. srpnja 2013.
   kojom se izmjenjuju provedbene mjere vezane za Statut zastupnika u Europskom parlamentu
   2013/C 194/02
   PREDSJEDNIŠTVO EUROPSKOG PARLAMENTA,
   uzimajući u obzir Ugovor o funkcioniranju Europske unije, a posebno njegov članak 223. stavak 2.,
   uzimajući u obzir Ugovor o pristupanju Republike Hrvatske Europskoj uniji,
   uzimajući u obzir Statut za zastupnike u Europskom parlamentu (1),
   uzimajući u obzir članke 8. i 23. Poslovnika Europskog parlamenta,
   budući da:

               (1)

               U skladu s Ugovorom o pristupanju Republike Hrvatske Europskoj uniji, Republika Hrvatska bit će država članica Europske unije od 1. srpnja 2013. Od toga će datuma hrvatski zastupnici zasjedati u Europskom parlamentu. Stoga je potrebno izmijeniti točku (b) članka 23. stavka 1. provedbenih mjera vezanih za Statut zastupnika u Europskom parlamentu (2) („provedbene mjere”) o putnim troškovima nastalima u državi članici u kojoj je zastupnik izabran kako bi se vodilo računa o novim hrvatskim zastupnicima koji ulaze u Europski parlament.

               (2)

               Putovanje autom u državi članici u kojoj je zastupnik izabran godišnje se ograničava na broj kilometara prema osnovi koja se utvrđuje s obzirom na veličinu dotične države članice. S obzirom na to da je površina Hrvatske 56 542 km2, hrvatski zastupnici u Europskom parlamentu trebaju biti ovlašteni na 8 000 km godišnje,

         DONIJELA JE OVU ODLUKU:
   Članak 1.
   U točki (b) članka 23. stavka 1. provedbenih mjera, treća alineja zamjenjuje se sljedećim:

               „—

               8 000 km za zastupnike izabrane u Belgiji, Danskoj, Estoniji, Hrvatskoj, Cipru, Latviji, Litvi, Luksemburgu, Malti, Nizozemskoj ili Sloveniji”.

         Članak 2.
   1.   Ova Odluka stupa na snagu sljedećeg dana od dana objave u Službenom listu Europske unije.
   2.   Ova se Odluka primjenjuje od 1. srpnja 2013.

      (1)  Odluka 2005/684/EZ, Euratom Europskog parlamenta od 28. rujna 2005. o donošenju Statuta zastupnika u Europskom parlamentu (SL L 262, 7.10.2005., str. 1.).

      (2)  Odluka Predsjedništva Europskog parlamenta od 19. svibnja i 9. srpnja 2008. o provedbenim mjerama vezanih za Statut zastupnika u Europskom parlamentu (SL C 159, 13.7.2009., str. 1.).


title: Odluka Vijeća 2010/16/ZVSP/PUP od 30. studenoga 2009. o potpisivanju, u ime Europske unije, Sporazuma između Europske unije i Sjedinjenih Američkih Država o obradi i prijenosu podataka o financijskim transakcijama iz Europske unije Sjedinjenim Američkim Državama za potrebe Programa za praćenje financiranja terorističkih djelatnosti

text:
               18/Sv. 010

               HR

               Službeni list Europske unije

               120

         32010D0016

               L 008/9

               SLUŽBENI LIST EUROPSKE UNIJE

               30.11.2009.

      ODLUKA VIJEĆA 2010/16/ZVSP/PUP
   od 30. studenoga 2009.
   o potpisivanju, u ime Europske unije, Sporazuma između Europske unije i Sjedinjenih Američkih Država o obradi i prijenosu podataka o financijskim transakcijama iz Europske unije Sjedinjenim Američkim Državama za potrebe Programa za praćenje financiranja terorističkih djelatnosti
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24. i članak 38.,
   budući da:

               (1)

               Vijeće je 27. srpnja 2009. odlučilo ovlastiti Predsjedništvo, kojem pomaže Komisija, za otvaranje pregovora o Sporazumu između Europske unije i Sjedinjenih Američkih Država o obradi i slanju podataka o financijskim transakcijama iz Europske unije Sjedinjenim Američkim Državama za potrebe Programa za praćenje financiranja terorističkih djelatnosti u ime Europske unije. Ti su pregovori bili uspješni i izrađen je nacrt Sporazuma (dalje u tekstu „Sporazum”).

               (2)

               Sporazum je važan za osiguranje da označen pružatelji usluga i međunarodnim financijskim transakcija stave na raspolaganje Ministarstvu financija Sjedinjenih Američkih Država podatke o financijskim transakcijama pohranjene na području Europske unije potrebne za sprečavanje i suzbijanje terorizma i njegova financiranja, podložno strogoj usklađenosti sa zaštitnim mjerama u vezi s privatnošću i zaštitom osobnih podataka.

               (3)

               Sporazum bi trebalo potpisati, podložno njegovom kasnijem sklapanju.

               (4)

               Sporazum predviđa privremenu primjenu od 1. veljače 2010. Države članice bi stoga trebale provoditi njegove odredbe od tog datuma u skladu s postojećim domaćim pravom. Odgovarajuća izjava dat će se pri potpisivanju Sporazuma.

         ODLUČILO JE:
   Članak 1.
   Potpisivanje Sporazuma između Europske unije i Sjedinjenih Američkih Država o obradi i slanju podataka o financijskim transakcijama iz Europske unije Sjedinjenim Američkim Državama za potrebe Programa za praćenje financiranja terorističkih djelatnosti odobrava se u ime Europske unije, podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se odrediti osobu(e) opunomoćenu(e) za potpisivanje Sporazuma u ime Europske unije, podložno njegovom sklapanju.
   Članak 3.
   U skladu s člankom 15. Sporazuma, odredbe Sporazuma privremeno se primjenjuju u skladu s postojećim domaćim pravom od 1. veljače 2010., do njegova stupanja na snagu. Priložena Izjava o privremenoj primjeni treba se dati pri potpisivanju.

      Sastavljeno u Bruxellesu 30. studenoga 2009.

            Za Vijeće

            Predsjednica

         B. ASK

   PRILOG

      Izjava koju treba dati u ime Europske unije pri potpisivanju Sporazuma između Europske unije i Sjedinjenih Američkih Država o obradi i slanju podataka o financijskim transakcijama iz Europske unije Sjedinjenim Američkim Državama za potrebe Programa za praćenje financiranja terorističkih djelatnosti

         „Ne odstupajući niti izmjenjujući zakonodavstvo Europske unije ili njezinih država članica, ovaj Sporazum će, do njegovog stupanja na snagu, države članice provoditi privremeno u dobroj vjeri, u okviru svojih postojećih nacionalnih prava.”


title: Odluka Vijeća o osnivanju Skupine za koordinaciju politike u području osiguranja kredita, kreditnih jamstava i financijskih kredita

text:
01/Sv. 17             HR                                 Službeni list Europske unije                                                      5
31960D1027(01)
27.10.1960.                                     SLUŽBENI LIST EUROPSKIH ZAJEDNICA                                                 1339/60
                                                             ODLUKA VIJEĆA
                o osnivanju Skupine za koordinaciju politike u području osiguranja kredita, kreditnih jamstava i
                                                            financijskih kredita
VIJEĆE EUROPSKE EKONOMSKE ZAJEDNICE,                                       (b) pronalaženje primjerenih sredstava za poticanje multilate
                                                                               ralne uporabe financijskih sredstava stavljenih na raspola
uzimajući u obzir prijedlog Komisije,                                          ganje zemljama u razvoju;
budući da je kredit od primarne važnosti u međunarodnoj trgo              (c) poticanje razmjene informacija i podupiranje savjetovanja o
vini; budući da kreditne pogodnosti čine jedno od glavnih sred                svim konkretnim problemima koja su u njezinoj nadležno
stava pomoću kojih se zemlje u razvoju mogu brže razviti, a                    sti;
trgovina između tih zemalja i država članica povećati;
                                                                           (d) davanje prijedloga u njezinoj nadležnosti s ciljem usklađi
budući da mjere koje poduzimaju države članice u pitanjima                     vanja stajališta država članica ili njihovih specijaliziranih
osiguranja izvoznih kredita i izvoznog kreditiranja mogu činiti                tijela u međunarodnim organizacijama.
dio sustava državnih potpora ili se alternativno mogu povezati s
takvim sustavima, koji se sukladno članku 112. Ugovora trebaju             3.     Odbor se sastoji od vrlo ograničenog broja predstavnika
progresivno uskladiti prije završetka prijelaznoga razdoblja u             svake države članice i Komisije na odgovornim položajima koji
mjeri potrebnoj kako bi se osiguralo da se ne narušava                     se posebno odnose na gore navedena pitanja. Svakoga predsta
tržišno natjecanje između poduzeća Zajednice;                              vnika može zamijeniti zamjenik, čije imenovanje podliježe istim
                                                                           uvjetima.
budući da je stoga poželjno, u vezi s problemima koji se odnose
na osiguranje izvoznih kredita i kreditiranje zemalja u razvoju,           Predstavnici mogu pozvati stručnjake radi zajedničkog prouča
odrediti postupak savjetovanja i suradnje između država članica            vanja posebnih tema.
i Komisije kako bi se oblikovala zajednička načela i olakšalo
pripremanje konkretnih prijedloga ili rješenja,                            Tajničke poslove za Skupinu obavlja Tajništvo Vijeća.
DONIJELO JE OVU ODLUKU:                                                    4.     Skupina poziva predstavnike Europske investicijske banke
                                                                           na sudjelovanje u njezinom radu.
1.     S ciljem poticanja aktivne suradnje u Europskoj ekonom
skoj zajednici i pripreme zajedničkih rješenja za posebne                  5.     Skupina može, prema potrebi, na svoje sastanke pozivati
probleme osiguranja izvoznih kredita i kreditne politike prema             stručnjake ili predstavnike bilo koje odgovarajuće stručne ili
zemljama u razvoju, te radi olakšavanja gospodarskog razvoja               trgovinske organizacije i saslušati njihova mišljenja.
tih zemalja, osniva se Skupina za koordinaciju politike na
području osiguranja kredita, kreditnih jamstava i financijskih             6.     Skupina podnosi periodična izvješća nadležnim tijelima.
kredita.                                                                   Skupina usvaja svoj poslovnik.
2.     Zadaće Skupine su:
(a) davanje prijedloga za usklađivanje između država članica,              Sastavljeno u Bruxellesu 27. rujna 1960.
    kada je to u njihovoj nadležnosti, odredaba i uvjeta za
    osiguranje izvoznih kredita, financijske kredite i investicijska                                              Za Vijeće
    jamstva, vodeći računa u slučaju osiguranja izvoznih kredita
    o pravilima Bernske unije i poslovima koje obavljaju tijela                                                  Predsjednik
    koja su osnovale države članice u ovom području;                                                       dr. H. R. van HOUTEN


title: Odluka Europskog parlamenta (EU) 2015/1697 od 29. travnja 2015. o razrješnici za izvršenje proračuna Zajedničkog poduzeća za gorivne članke i vodik za financijsku godinu 2013.

text:
               30.9.2015

               HR

               Službeni list Europske unije

               L 255/379

      ODLUKA EUROPSKOG PARLAMENTA (EU) 2015/1697
      od 29. travnja 2015.
      o razrješnici za izvršenje proračuna Zajedničkog poduzeća za gorivne članke i vodik za financijsku godinu 2013.
      EUROPSKI PARLAMENT,

                  —

                  uzimajući u obzir konačne godišnje financijske izvještaje Zajedničkog poduzeća za gorivne članke i vodik za financijsku godinu 2013.,

                  —

                  uzimajući u obzir izvješće Revizorskog suda o godišnjim financijskim izvještajima Zajedničkog poduzeća za gorivne članke i vodik za financijsku godinu 2013. zajedno s odgovorima Zajedničkog poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Zajedničko poduzeće za izvršenje proračuna za financijsku godinu 2013. (05306/2015 – C8-0049/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 209.,

                  —

                  uzimajući u obzir Uredbu Vijeća (EZ) br. 521/2008 od 30. svibnja 2008. o osnivanju zajedničkog poduzeća za gorive ćelije i vodik (5),

                  —

                  uzimajući u obzir Uredbu Vijeća (EU) br. 559/2014 od 6. svibnja 2014. o osnivanju Zajedničkog poduzeća za gorivne članke i vodik 2 (6), a posebno njezin članak 1. stavak 2. i članak 12.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (8),

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0112/2015),

         1.

            daje razrješnicu izvršnom direktoru Zajedničkog poduzeća za gorivne članke i vodik 2 za izvršenje proračuna Zajedničkog poduzeća za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća za gorivne članke i vodik 2, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 452, 16.12.2014., str. 67.

         (2)  SL C 452, 16.12.2014., str. 68.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 153, 12.6.2008., str. 1.

         (6)  SL L 169, 7.6.2014., str. 108.

         (7)  SL L 357, 31.12.2002., str. 72.

         (8)  SL L 38, 7.2.2014., str. 2.


title: 96/351/EZ: Odluka Vijeća od 14. svibnja 1996. o sklapanju Sporazuma o suradnji između Europske zajednice i Socijalističke Republike Vijetnama

text:
               11/Sv. 113

               HR

               Službeni list Europske unije

               112

         31996D0351

               L 136/28

               SLUŽBENI LIST EUROPSKE UNIJE

         ODLUKA VIJEĆA
   od 14. svibnja 1996.
   o sklapanju Sporazuma o suradnji između Europske zajednice i Socijalističke Republike Vijetnama
   (96/351/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 113. i 130.y, u vezi s člankom 228. stavkom 2. prvom rečenicom i stavkom 3. prvim podstavkom,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da prema članku 130.u Ugovora politika Zajednice u području razvojne suradnje potiče održiv gospodarski i društveni razvoj zemalja u razvoju, njihovo nesmetano i postupno uključivanje u svjetsko gospodarstvo i borbu protiv siromaštva u tim zemljama;
   budući da Zajednica za postizanje svojih ciljeva u području vanjskih odnosa treba odobriti Sporazum o suradnji između Europske zajednice i Socijalističke Republike Vijetnama,
   ODLUČILO JE:
   Članak 1.
   Sporazum o suradnji između Europske zajednice i Socijalističke Republike Vijetnama odobrava se u ime Zajednice.
   Tekst Sporazuma je priložen ovoj Odluci.
   Članak 2.
   Predsjednik Vijeća u ime Zajednice daje obavijest u skladu s člankom 20. Sporazuma.
   Članak 3.
   Zajednicu predstavlja Komisija uz pomoć predstavnikâ država članica u Zajedničkom odboru osnovanom u skladu s člankom 14. Sporazuma.
   Članak 4.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 14. svibnja 1996.

            Za Vijeće

            Predsjednik

         E. GUZZANTI

      (1)  SL C 12, 17.1.1996., str. 4.

      (2)  SL C 47, 19.2.1996., str. 25.